
PIRKŠANAS – PĀRDOŠANAS LĪGUMS NR. IZ 2025_18

PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

Saldus tehnikums, vienotais reģistrācijas Nr. 90000024436, tās direktores Ivetas Bērziņas personā, kura darbojas uz skolas nolikuma, turpmāk tekstā saukts “PIRCĒJS”, un
SIA “Arete Technologies”,  vienotais reģistrācijas Nr.40003382374, tās valdes locekļa Sergeja Borziha personā, kurš darbojas uz Statūtu pamata, turpmāk tekstā saukts – “PĀRDEVĒJS”, 
abi kopā tekstā un katrs atsevišķi saukti – “PUSES”), pamatojoties uz Iepirkuma “Aizsargtērpu iegāde Saldus tehnikuma IP “Ugunsdzēsība un ugunsdrošība” izglītojamajiem” (iepirkuma identifikācijas numurs ST 2025/1), noslēdza sekojošu līgumu (turpmāk tekstā saukts – “Līgums”), par zemāk minēto:

1. Līguma priekšmets
1.1. Pārdevējs par atlīdzību piegādā Pircējam Ugunsdzēsības aizsargtērpus (turpmāk – Preces), saskaņā ar tehnisko piedāvājumu un finanšu piedāvājumu (līguma Pielikums Nr.1 un Nr.2)
1.2. Preces piegādes vieta: Kalnsētas iela 35, Saldus, LV 3801, Latvija
1.3. Preces piegādes termiņš 3 (trīs) mēnešu laikā no līguma noslēgšanas dienas.

2. Līguma summa un norēķinu kārtība
2.1. Kopējā Līguma summa par Preču iegādi ir EUR 22 750.00 bez PVN (divdesmit divi tūkstoši septiņi simti piecdesmit euro, 00 euro centi), PVN 21% EUR 4777.50 (četri tūkstoši septiņi simti septiņdesmit septiņi euro 50 euro centi), kopsumma EUR 27527.50 (divdesmit septiņi tūkstoši pieci simti divdesmit septiņi euro, 50 euro centi).
2.2. Preces cenas ir noteikta finanšu piedāvājumā (Līguma 2.pielikums) un tā Līguma darbības laikā nav palielināma. 
2.3. Pircējs apmaksu par saņemtajām precēm veic ne vēlāk kā 10 (desmit) dienu laikā pēc:
2.3.1. Preču piegādes;
2.3.2. Rēķina nosūtīšanas uz Pasūtītāja oficiālo elektronisko adresi: EINVOICE@9000024436.    
2.4. Pārdevējs rēķinu par piegādātu Preci iesniedz Pircējam strukturēto rēķinu XML. formātā, kā arī pievieno pie tā rēķinu PDF. formātā un nosūta to uz Pasūtītāja oficiālo elektronisko adresi: EINVOICE@90000024436. Rēķinam jābūt noformētam atbilstoši Latvijas Republikas normatīvo aktu prasībām tai skaitā normatīvajos aktos noteiktajam elektroniskā rēķina standartam un tajā jābūt norādītiem Pircēja rekvizītiem un informācijai par Līguma datumu un numuru. Ja rēķini nav noformēti atbilstoši šī Līguma punkta prasībām, Pārdevēja pienākums ir izrakstīt un nosūtīt Pircējam jaunu rēķinu. Līdz brīdim, kamēr Pārdevējs nav iekļāvis rēķinā šajā punktā noteikto informāciju, uzskatāms, ka Pārdevējs rēķinu nav iesniedzis. Šajā gadījumā samaksas termiņš tiek skaitīts no brīža, kad Pārdevējs iesniedz atbilstoši Līguma noteikumiem noformētu rēķinu.

3. Preces pieņemšana un nodošana
3.1. Preču pieņemšana pēc daudzuma notiek abu Pušu pārstāvju, kas norādītas Līgumā, klātbūtnē.
3.2. Ja Preču pieņemšanas gaitā tiek konstatēti būtiski trūkumi, bojājumi vai Preču iesaiņojuma bojājumi, Puses sastāda aktu par Preces defektiem. 
3.3. Pārdevējs nodrošina Precēm atbilstošu, uzglabāšanai, transportēšanai un pārkraušanai piemērotu un drošu iepakojumu. Par Preču bojājumiem un/vai zudumiem, kas radušies nepiemērota iepakojuma vai nepareiza marķējuma dēļ, atbild Pārdevējs. 
3.4. [bookmark: _Ref115699704]Ja Pircējs pēc Preces pieņemšanas konstatē Preces neatbilstību Pircējs iesniedz Pārdevējam pretenziju. Pārdevējs pieņem Pircēja Pretenzijas par saņemto Preču neatbilstību 1 (viena) mēneša laikā pēc Preču pieņemšanas.
3.5. Pārdevējs piegādā Pircējam iesaiņotu un atbilstoši izmēriem sašķirotu Preci. Pie katras Preces vienības jānorāda Preces izmērs.
3.6. Īpašuma tiesības uz Precēm Pircējam pāriet ar Preču pieņemšanas brīdi.

4. Preču garantija
4.1. Pārdevējs garantē piegādāt Pircējam tehniskajai specifikācijai un tehniskajam piedāvājumam pilnībā atbilstošu Preci par Piedāvājumā norādītajām cenām uz Pircēja norādīto piegādes adresi, Piegādes līgumā noteiktajā apjomā un termiņā. Preces piegādes dienu un laiku Piegādātājs saskaņo ar Pasūtītāja atbildīgo personu vismaz 2 (divas) dienas iepriekš telefoniski vai e-pastā.  
4.2. Preču garantiju Pārdevējs garantē pēc Latvijas Republikas normatīvo aktu prasībām, ražotāja dotajām garantijām un standartiem.
4.3. Pārdevēja garantijas saistības neattiecas uz defektiem, kas radušies Preču nepareizas lietošanas un/vai glabāšanas rezultātā, kā arī normālu Preču nolietojumu to ekspluatācijas gaitā.

5. Pušu tiesības un pienākumi
5.1. Pārdevēja saistības:
5.1.1. Pārdevējs apņemas veikt savlaicīgu Preces piegādi;
5.1.2. nodot Preci Pircējam ar preču pavadzīmi-rēķinu atbilstoši Līguma noteikumiem;
5.1.3. Pārdevējs ir atbildīgs par Preces atbilstību Latvijas Republikas normatīvo aktu prasībām;
5.1.4. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar šī Līguma noteikumu pārkāpumu, ja Pārdevējs tajos vainojams.
5.2. Pircējs saistības:
5.2.1. Pircējs apņemas veikt samaksu par Preci šajā Līgumā noteiktajos termiņos un kārtībā.
5.2.2. ja Preces pārbaudes veikšanas rezultātā Prece neatbilst Līguma noteikumiem, Pircējam ir tiesība to nepieņemt un pieprasīt no Pārdevēja nekavējošu saistību izpildi, atbilstoši Līguma noteikumiem.
5.3. Puses atlīdzina viena otrai zaudējumus, kas otrai pusei nodarīti to vainojamas rīcības dēļ.
5.4. Ja Pārdevējs neievēro Līgumā minētos piegādes termiņus, tad tas maksā līgumsodu Pasūtītājam 0,25% (nulle komats divdesmit piecu procentu) apmērā no nepiegādātās Preces summas, par katru nokavēto dienu. 
5.5. Ja Pircējs ir nav ievērojis/pārkāpis 2.3.apakšpunktā paredzēto norēķinu kārtību, tad tas maksā līgumsodu Pārdevējam 0,25% (nulle komats divdesmit piecu procentu) apmērā no laikā nesamaksātās summas par katru nokavēto dienu. 
5.6. Līgumsoda apmaksa Pusei jāveic 10 (desmit) dienu laikā no otras Puses līgumsoda rēķina saņemšanas. Līgumsoda samaksa neatbrīvo Puses no to saistību pilnīgas izpildes.

6. Līguma termiņš, grozīšana un izbeigšana
6.1. Līgums stājas spēkā ar tā parakstīšanas brīdi un ir spēkā līdz 27.jūnijam.
6.2. Līgumu var papildināt, grozīt (izņemot Līguma cenas palielināšanu) vai izbeigt, Pusēm savstarpēji vienojoties. Visi labojumi un papildinājumi tiek noformēti rakstveidā un tie stājas spēkā tikai tad, kad tos ir parakstījušas abas Puses.
6.3. Visi Līguma pielikumi, vienošanās, papildinājumi, un grozījumi, kas ir parakstīti Pusēm vienojoties, ir Līguma neatņemama sastāvdaļa.
6.4. Visi Līguma grozījumi tiek numurēti.
6.5. Līgumu var grozīt tikai tad, ja Līguma grozījumi ir nebūtiski vai ja Līguma grozījumu iespēja ir paredzēta Publisko iepirkumu likumā, (turpmāk – PIL). 
6.6. Jebkuras Līguma izmaiņas vai papildinājumi tiek noformēti rakstveidā pusēm savstarpēji par to vienojoties un kļūst par šī Līguma neatņemamām sastāvdaļām.

7. Strīdu izskatīšanas kārtība
7.1. Jebkuras Pušu nesaskaņas, domstarpības vai strīdi tiks risināti savstarpēju sarunu ceļā. 
7.2. Gadījumā, ja Puses 30 (trīsdesmit) dienu laikā nespēj vienoties, strīds var tikt risināts Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā.

8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
8.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde.

9. Citi noteikumi
9.1. Puses apliecina, ka no otras Puses iegūtu konfidenciālu informāciju, ja tas nepieciešams Līguma īstenošanai, drīkst apstrādāt tikai Līgumā noteiktajiem mērķiem un saskaņā ar spēkā esošo normatīvo aktu prasībām. 
9.2. Puses ir iepazinušās ar šīs Līguma saturu, kas satur pilnīgu Pušu vienošanos un to nevar mainīt citādā kārtībā, kā tikai Pusēm rakstiski vienojoties.
9.3. Līguma sagatavots uz 3 (trīs) lapām ar pielikumiem uz 6 (sešām) lapām, divos eksemplāros, katrai pusei pa eksemplāram. 

